****

**Beszámoló**

**a Szombathelyi Szivárvány Óvoda**

**2020/2021. nevelési év**

**munkájáról**

Készítette: Ganzerné Dávid Gabriella

Elfogadta: A nevelőtestület

OM azonosító: 036462

Szombathely, 2021. június 25.

9700 Szombathely, Deák Ferenc u. 39/B. tel: 94/501-515

Óvodavezető: Ganzerné Dávid Gabriella

 Szombathelyi Szivárvány Óvoda

|  |  |
| --- | --- |
| **Intézmény OM-azonosítója: 036462** | **Intézményvezető**…………………………….…………… |
| **Legitimációs záradék** |
| **Elfogadó határozat**A Szombathelyi Szivárvány Óvoda Nevelőtestülete a 2020-2021. nevelési év Beszámolóját megismerte, megvitatta és nyílt szavazással, ……. %-os arányban elfogadta.Szombathely, 2021. |
| **Nevelőtestület nevében**…………………………………………… | **Alkalmazotti közösség nevében**…………………………………….  |
| **Szülői szervezet nevében**Egyetértési nyilatkozatA Szombathelyi Szivárvány Óvoda Szülői szervezete kijelenti, hogy az intézmény 2020-2021. nevelési év beszámolójával egyetért.Szombathely, 2021.  **……………………………….** |
| Fenntartó nevébenSzombathely Megyei Jogú Város Közgyűlésének Kulturális, Oktatási és Civil Bizottsága a Szombathelyi Szivárvány Óvoda 2020-2021. nevelési év Beszámolóját a …………………………………………………számú határozatával jóváhagyta.  ………………………………………. |
| **A dokumentum jellege: nyilvános** |
|  |

**Tartalomjegyzék**

* 1. Nevelési év munkájának értékelése
	2. Pedagógiai folyamatok
	3. Személyiség- és közösségfejlesztés
	4. Eredmények
	5. Belső kapcsolatok, együttműködés, kommunikáció
	6. Az intézmény külső kapcsolatai
	7. A pedagógiai munka feltételei
	8. Az ONOAP-ban megfogalmazott elvárásoknak és a Pedagógiai Programban megfogalmazott céloknak való megfelelés

2. Mellékletek:

2.1. Beszámoló az Esélyegyenlőségi és Gyermekvédelmi munkáról

2.2. Beszámoló a Matematika munkaközösség munkájáról

2.3. Beszámoló a Környezetismeret epocha munkaközösség munkájáról

2.4. Beszámoló a Logopédiai munkáról

2.5. Beszámoló az Óvodavezető helyettes munkájáról

2.6. Beszámoló az Óvodai szolgáltatásokról

2.7. Beszámoló az Intézményi Önértékelésről

3. Jegyzőkönyv a munkaterv értékelésének elfogadásáról

1. **Nevelési év munkájának értékelése**

Az óvodai nevelőmunkánk az Óvodai nevelés országos alapprogramjára épülő és a 32/2012. (X.8) EMMI rendelet – a Sajátos nevelési igényű gyermekek óvodai nevelésének irányelvei – figyelembevételével a nevelőtestület által elfogadott és az intézményvezető által jóváhagyott - helyi óvodai pedagógiai programunk alapján folyik. Alapfeladatunk az alapító okiratban meghatározott óvodai nevelés, amely a gyermek neveléséhez szükséges, a teljes óvodai életet magában foglaló foglalkozások keretében zajlik.

**Bevezető helyzetelemzés**

A 2020/2021-es nevelési évben az érvényes jogszabályi előírások, az óvodavezetői program, az óvoda Pedagógiai Programja és az óvoda egyéb szabályozó dokumentumainak figyelembe vételével, a megelőző nevelési időszak értékelése alapján a nevelőtestület közreműködésével összeállított éves munkatervben meghatározott célok és a hozzá kapcsolódó feladatok megvalósítására törekedtünk. Így közösen képviselt értékekkel, egységes nevelési elvek biztosításával folytattuk nevelési gyakorlatunkat. Hatékony kommunikációval és információmegosztással, valamint a feladatok arányos delegálásával biztosítottam a kitűzött célok megvalósítását.

Az idei nevelési év is sok tekintetben eltért az eddigiektől.

Az ősz folyamán többször is be kellett zárnunk csoportokat rövidebb-hosszabb időszakra (4 csoport volt érintett) Covid pozitív esetek miatt. A nevelési év második felében pedig az országos zárás idején ügyeleti rendben dolgoztunk.

A pedagógusok az ügyeletet ellátása mellett az otthon maradó gyerekeknek képességfejlesztő feladatokat küldtek napi rendszerességgel. A csoportok pedagógusai a szülők számára email levelező csoportokban küldték el az aktualitásoknak, az ünnepnapoknak megfelelő ötletgyűjteményt. Nem köteleztük semmire a szülőket, ezek csak felkínált lehetőségek, ötletek, - a szabadidő eltöltésére jónak gondolt, fejlesztésre kiváltképp alkalmas - játékok voltak.

A gyerekek életkorának megfelelően - úgy állítottunk össze a mindennapi ötletgyűjteményünket, hogy a kialakult helyzetben könnyen kivitelezhetők legyenek a lakásban, és az - otthon fellelhető - egyszerű eszközökből is meg tudják valósítani a szülők a bemutatott játékokat. A szülőktől folyamatosan kaptunk visszajelzéseket, és ők is megosztották egymással ötleteiket.

**Összesített óvodai adatok:**

|  |  |
| --- | --- |
| Óvoda megnevezése | Szombathelyi Szivárvány Óvoda |
| Férőhelyeink száma: | 189 fő (csoportszobák alapterületéhez viszonyítva az Alapító Okirat szerint) |
| Csoportok száma: | 7 csoport |
| Csoportok létszáma:  | Okt.1.Sárga csoport: 23Piros csoport: 22Zöld csoport: 19Kék csoport: 24Fehér csoport: 23Kék-sárga csoport: 22Narancssárga csoport: 23 | Aug.31.Sárga csoport: 24Piros csoport: 25Zöld csoport: 22Kék csoport: 25Fehér csoport: 25Kék-sárga csoport: 26Narancssárga csoport: 26 |
| Sajátos nevelési igényű gyermekek száma: | 5 fő  |
| HH gyermek | 7 fő |
| HHH gyermek | 2 fő |
| Veszélyeztetett gyermek: | 1 fő |
| Gyámság alatt álló gyermek: | 4 fő |
| Rendszeres gyermekvédelmi kedvezményben részesül: | 7 fő |
| Szülői nyilatkozat alapján térítésmentesen étkezők | 63 fő |
| 3 vagy több gyermeket nevelő családban élők | 36 fő |
| Diétás étrendet igénylő gyermek: | 3 fő |
| Tartósan beteg | 2 fő |

A tanév folyamán 7 gyermekcsoportban láttuk el nevelési feladatainkat. Az óvodai csoportok az átlagos létszámnak megfelelőek voltak.

|  |
| --- |
| **Gyermeklétszám adatok alakulása a nevelési év folyamán** |
| Gyermek-létszám okt.1. | Nevelési év közben kimaradt(költözés) | Nevelési év közben kimaradt (egyéb ok) | Nevelési év közben felvett gyerek | Gyermek-létszám május 31. | Igazolatlanul hiányzott gyermekek száma |
| 152 | 2 | 6 | 16 | 162 | - |

A májusi beiratkozáskor 112 óvodában maradó gyermekhez jelentkezett további 42 gyermek. Ebből 5 volt az előfelvételis. Bölcsödéből jelentkezett 16 fő. Ebben az évben a körzetből érkezett 24 gyermek, más körzetből 15 gyermek, más településről 2 gyermek. Szeptemberi induló létszámunk 148 fő volt. A tanév közbeni mozgások, költözések miatti óvodaváltás hatására év végére 162 lett az óvodai létszámunk. Csoportjaink továbbra is vegyes összetételűek voltak.

*Mulasztások:* óvodás gyermekeink - 3 kivételtől eltekintve - rendszeresen jártak az év során óvodába, és az SZMSZ-ben meghatározottaknak megfelelően a szülő illetve kezelőorvos által igazolták gyermekük távollétét. A pandémia miatt több szülő döntött amellett, hogy gyermekét rövidebb-hosszabb ideig nem hozza óvodába, ebben az esetben az óvodavezető által aláírt távolmaradási engedéllyel igazoltuk a hiányzást. Csupán két szülővel kellett felvennünk a kapcsolatot, mert nem igazolta gyermeke hiányzását. Egy esetben a családgondozó felé is tettünk jelzést

**A nevelési év rendje**

A nevelési év: 2020. 09. 01. – 2021. 08. 31-ig tart.

Az iskolai szünetek idején is folyamatos nyitva tartassál dolgoztunk, bár a gyermeklétszám jelentősen lecsökkent ebben az időszakban.

Óvodánk nyári zárva tartásának ideje: 2021. július 26 – 2021. augusztus 19.

Erről február 15-ig a szokásos módon tájékoztattuk a szülőket.

A nyári időszakban 15 gyermeket fogadunk az Szombathelyi Aréna Óvodából és 12 gyermekünk szülője kért óvodai ellátást az Aréna óvodában a nyári zárva tartásunk idejére.

A kialakult pandémiás helyzetben nem volt lehetőségünk nyílt napot tartani, de telefonon, illetve emailben tájékoztattuk az érdeklődő szülőket.

A felvett új gyermekek szüleinek szülői értekezletet tartottunk az óvodakezdéssel kapcsolatos tudnivalókról még 2020. augusztusában.

* 1. **Pedagógiai folyamatok intézményünkben**

*Tervezés:*

**Szempont:** **1.1.1.** **Hogyan valósul meg a stratégiai és operatív tervezés?**

**Elvárás: Az éves munkaterv összhangban van a stratégiai dokumentumokkal és a munkaközösségek terveivel.**

Az **éves munkaterv** összeállításánál figyelembe vettük a 2019/2020-as nevelési év beszámolójában megfogalmazott erősségeinket és a fejlesztendő területeket, valamint az óvodai szabályzókban – különös tekintettel a Pedagógiai Programban megfogalmazott céljainkat, feladatainkat.

A **munkaközösségek** tevékenységét a Pedagógiai Program, az intézményi sajátosságok és a pedagógusok igényei egyaránt meghatározták. Az éves munkaterv tartalmazta a munkaközösségi összejövetelek témáját.

A **csoportok tervező munkájának** alapja a Pedagógiai Programunk, az előző nevelési év csoport értékelése és az abban meghatározott további fejlesztési feladatok. Továbbá meghatározó tényező a csoportok összetétele, a gyermekek életkora, egyéni fejlettségük. A nevelési terveket fél éves időtartamra készítik az óvodapedagógusok. A tematikus tervezést továbbra is kiegészíti a heti tevékenységek írásos tervezése és az ehhez kapcsolódó reflexió, ezzel is tudatosabbá téve a gyakorlati munkára való felkészülést.

A nevelési év során a rendszeres dokumentum ellenőrzés eredményeként megállapítható volt, hogy az intézmény különböző szintjein készült tervek megfeleltek az elvárásoknak.

*Megvalósítás:*

**Szempont: 1.1.2. Milyen az intézmény működését irányító éves tervek és a beszámolók viszonya, hogyan épülnek egymásra?**

**Elvárás:** **A nevelési év végi beszámoló megállapításai alapján történik a következő nevelési év tervezése.**

Az éves beszámoló elkészítése a 2020/2021-es nevelési év munkatervében megfogalmazott célokra, feladatokra, az előző évi beszámoló erősségeire és fejlesztendő területeire épült koherenciában a Pedagógiai Programunk cél- és feladatrendszerével. Intézményi elvárás, hogy a munkaterv eredményes megvalósításában minden pedagógus a legjobb tudása szerint részt vállaljon. Törekedtünk arra, hogy a munkatervben megfogalmazott célkitűzéseinket – a nevelési év során – a megjelölt határidőig megvalósítsuk, kisebb korrekcióra csak objektív okok miatt volt szükség (elsősorban időpontváltozások történtek).

A szakmai munkaközösségek az éves programjuknak megfelelően dolgoztak, a munkaközösségvezető éves értékelése a mellékletben található.

Az óvodapedagógusok a nevelési év végén írásban reflektáltak, rögzítették az elért eredményeket, a megvalósítás folyamán felmerült nehézségeket, a gyerekek egyénenkénti haladását, a mérési eredményeket.

Fontosak az óvoda életében az évente több alkalommal megszervezésre kerülő projektnapjaink, melyek egészségnevelési feladatainkhoz, szülői házzal való kapcsolatunk ápolásához, vagy egyéb jeles eseményekhez, sport és kulturális feladatainkhoz kapcsolhatók. Ebben a nevelési évben minden külső programot törölnünk kellett.

**Kiemelt céljaink megvalósításánál** figyelembe vettük a hatályos törvényeket, rendeleteket, mert így tudtuk biztosítani a törvényes működést, a gyermeki-, szülői-, alkalmazotti jogok érvényesítését.

Fontos számunkra a gyermekek nyugodt, harmonikus fejlődésének elősegítése, az életkori és egyéni sajátosságok figyelembevétele, melyet minden pedagógus maximálisan szem előtt tartott. A csoportokban folyó pedagógiai munkát jellemezte a gyermeki személyiség egészére irányuló fejlődés biztosítása, elősegítése, és a sokoldalú képességfejlesztés, melyről az ellenőrző tevékenységem során is meggyőződhettem.

Az óvodapedagógusokat jellemzi – a Pedagógiai Program megvalósítása érdekében – a magas szintű minőségi munkavégzés, valamint törekszenek a partnerekkel az eredményes, hatékony együttműködésre.

*Ellenőrzés:*

**Szempont:** **1.1.3. Hogyan működik az ellenőrzés az intézményben?**

**Elvárás: Az intézményi stratégiai alapdokumentumok alapján az intézményben belső ellenőrzést végeznek.**

A pedagógiai munka belső ellenőrzésének rendjét az SZMSZ, illetve az adott nevelési évre vonatkozó szempontjait az éves munkaterv szabályozza.

A belső ellenőrzés feladatköre magában foglalja az intézményben folyó szakmai tevékenységgel összefüggő ellenőrzési feladatokat.

Az ellenőrzési tervben szerepel, hogy ki, mit, milyen gyakorisággal, milyen eszközökkel ellenőriz. A csoportban végzett látogatás, az az ellenőrzési forma, amely a legátfogóbb és legkonkrétabb képet nyújtja a pedagógiai munkáról, ezért ez nem nélkülözhető. A csoportlátogatások során az ellenőrzés kiterjed a nevelési év fő feladatára és a korcsoporthoz igazított speciális feladatok elemzésére, értékelésére.

Az óvodai dokumentumokban megfogalmazott feladatok megvalósításának ellenőrzését az intézmény különböző szintjein az ellenőrzéssel megbízott felelősök végezték.

Belső ellenőrzést végeztek:

* Óvodavezető – szakmai munka színvonalálan ellenőrzése, minden óvodapedagógusra vonatkozóan, törvényességi ellenőrzés az óvodatitkár tekintetében
* Óvodavezető helyettes – dajkák, pedagógiai asszisztensek, karbantartó munkakörben dolgozók ellenőrzése
* Munkaközösség vezetők – óvodapedagógusok, gyakornokok mentorálása, jó gyakorlat megosztása

A nevelési évben az ügyeleti időszak hossza miatt és egyéb körülmények miatt nem minden pedagógus gyakorlati munkáját tudtam megtekinteni, de a gyakornoki vizsga előtt az érintettnél több alkalommal is jelen voltam. A pedagógiai dokumentáció vezetését rendszeresen ellenőriztem. Az ezzel kapcsolatos, a csoportlátogatásokon és a hospitálásokon szerzett tapasztalataimat az érintett pedagógusokkal minden esetben megbeszéltük.

*Értékelés:*

**Szempont:** **1.1.4. Milyen a pedagógiai programban meghatározott gyermeki értékelés működése a gyakorlatban?**

**Elvárás: A pedagógiai programnak és az egyéni fejlesztési terveknek megfelelően történik az egyénre szabott értékelés, amely a fejlődési naplóban (feljegyzésekben) nyomon követhető.**

**A gyermekek eredményeiről fejlesztő céllal folyamatosan visszacsatolnak szüleinek/gondviselőjének és az életkornak, fejlettségi szintnek megfelelő formában gyermeknek.**

A gyermek fejlettségének mérése, értékelése a pedagógia-diagnosztika eszközével év eleji bemeneti mérésként, nagycsopotosok esetében bemeneti és kimeneti mérésként történik, melyet a fejlettségmérő lapon felmenő rendszerben rögzítünk.

A mérések lehetőség szerint természetes helyzetben vagy feladathelyzetben alkalmazott megfigyelésen illetve játékos egyéni vizsgálaton keresztül történnek.

Óvodapedagógusaink a gyermeki fejlődés eredményeiről folyamatosan tájékoztatják a szülőket, és az életkoruknak, fejlettségi szintüknek megfelelő formában visszacsatolnak a gyermeknek is. A gyermeki eredményeket, összehasonlítva az előző időszak eredményeivel, az óvodapedagógusok minden esetben felhasználják az egyéni fejlesztési tervek készítéséhez.

Az egyéni eredményekre alapozott csoport szintű mérési eredményeink intézményi összesítését az alábbi táblázat tartalmazza:

|  |  |
| --- | --- |
| **Fejlesztési területek** | **Csoportok szerinti eredmények %-ban** |
| **Sárga** | **Piros** | **Zöld** | **Kék** | **Narancs** | **Lila** | **Fehér** | **Össz.****%** |
| Mentálhigiénés állapot | 98 | 94 | 80 | 96 | 96 | 99 | 97 | **94** |
| Lelki egészség | 89 | 91 | 76 | 93 | 89 | 100 | 97 | **90** |
| Finommotorika | 98 | 84 | 85 | 89 | 93 | 94 | 88 | **90** |
| Erkölcsi tulajdonságok | 97 | 91 | 83 | 93 | 96 | 99 | 96 | **92** |
| Érzelmi élet | 92 | 94 | 77 | 93 | 91 | 100 | 94 | **90** |
| Társas- és közösségi kapcsolat | 95 | 94 | 76 | 93 | 91 | 100 | 93 | **92** |
| Értelmi képességek | 97 | 94 | 88 | 85 | 82 | 97 | 100 | **92** |
| Mozgásállapot | 95 | 91 | 82 | 96 | 93 | 95 | 90 | **92** |
| Látásállapot | 97 | 89 | 92 | 96 | 95 | 95 | 96 | **94** |
| Hallásállapot | 97 | 97 | 97 | 92 | 100 | 99 | 100 | **94** |
| Beszédállapot | 94 | 90 | 76 | 88 | 89 | 94 | 93 | **91** |
| Játék | 98 | 96 | 88 | 96 | 93 | 100 | 96 | **95** |

A mérési eljárásunkban külön szabályoztuk a kimeneti mérést, melyet májusban az iskolába induló gyermekek vonatkozásában végezzük el. Ezen mérés eredményeit az alábbi táblázat csoportonkénti és óvodai összesítésben tartalmazza:

|  |  |
| --- | --- |
| **Fejlesztési területek** | **Csoportok szerinti eredmények %-ban** |
| **Sárga** | **Piros** | **Zöld** | **Kék** | **Narancs** | **Lila** | **Fehér** | **Össz. %** |
| Mentálhigiénés állapot | 100 | 100 | 88 | 100 | 100 | 100 | 100 | **98** |
| Lelki egészség | 92 | 90 | 79 | 100 | 87 | 100 | 100 | **93** |
| Finommotorika | 96 | 90 | 92 | 95 | 100 | 97 | 100 | **96** |
| Erkölcsi tulajdonságok | 100 | 90 | 88 | 100 | 100 | 100 | 100 | **97** |
| Érzelmi élet | 92 | 90 | 75 | 100 | 100 | 100 | 100 | **94** |
| Társas- és közösségi kapcsolat | 92 | 95 | 75 | 100 | 100 | 100 | 100 | **95** |
| Értelmi képességek | 96 | 95 | 96 | 95 | 100 | 94 | 100 | **97** |
| Mozgásállapot | 96 | 95 | 92 | 100 | 100 | 94 | 92 | **96** |
| Látásállapot | 96 | 95 | 96 | 100 | 95 | 94 | 100 | **97** |
| Hallásállapot | 100 | 100 | 100 | 100 | 100 | 97 | 100 | **99** |
| Beszédállapot | 100 | 95 | 92 | 90 | 87 | 94 | 83 | **92** |
| Játék | 96 | 95 | 96 | 100 | 100 | 100 | 100 | **98** |
| Matematika: |  |  |  |  |  |  |  |  |
| Forma azonosítás | 52 | 80 | 83 | 70 | 50 | 96 | 80 | **76** |
| Rész-egész | 80 | 89 | 98 | 67 | 80 | 95 | 100 | **87** |
| Térbeli tájékozódás | 70 | 80 | 96 | 80 | 60 | 94 | 90 | **81** |
| Halmazképzés, számosság | 80 | 86 | 100 | 73 | 80 | 95 | 100 | **88** |
| Formák, soralkotás | 74 | 89 | 93 | 78 | 70 | 96 | 97 | **85** |
| Környezet: |  |  |  |  |  |  |  |  |
| Audit.mem.,ált. tájékozottság | 72 | 91 | 93 | 85 | 93 | 95 | 95 | **89** |
| Tájékozódás időben | 67 | 93 | 88 | 75 | 80 | 95 | 97 | **85** |
| Vizuális differencia | 62 | 93 | 92 | 82 | 87 | 93 | 97 | **87** |
| Fogalomértés, szerialitás | 78 | 89 | 95 | 85 | 87 | 95 | 100 | **90** |
| Gondolkodás, figyelem | 76 | 97 | 98 | 80 | 93 | 96 | 100 | **91** |

Pedagógus önértékelés:

Az éves önértékelési tervet a 2018/2019. nevelési év elején elkészítettük. Az önértékelési csoport feladatait a tanévben jelentkező feladatokhoz igazítottuk. Az értékeléshez az Oktatási Hivatal által működtetett informatikai rendszer nyújtott támogatást.

Az önértékelési munkatervben előírt feladatok az önértékelési szabályzatnak megfelelően megvalósultak.

Feladatainak eredményeiről készült beszámolóját a melléklet tartalmazza.

*Korrekció:*

**Szempont:** **1.1.5. Mi történik az ellenőrzés eredményeivel?**

**Elvárás: Az intézmény stratégiai és operatív dokumentumainak elkészítése, módosítása során megtörténik az ellenőrzések során feltárt információk felhasználása.**

Az ***óvoda dolgozóinak*** ellenőrzését minden esetben visszacsatolás követi. Az ellenőrzési lapon rögzített tapasztalatokat megbeszéljük, és a következő évben visszamérés folyamán újra megfigyelésre kerül.

Fontosnak tartom, hogy minden dolgozó tudja, mi az erőssége, és miben kell fejlődnie. Hiszem azt, hogy mindenki valamiben eredményes, példát mutató, de mindig van lehetőség a fejlődésre is.

A ***gyermek***i mérések eredményeiből következő fejlesztési feladatokat (korrekciót) az egyéni fejlesztési lapon jelölik a pedagógusok, melynek tartalmáról a szülők a fogadó órán tájékoztatást kapnak, és aláírásukkal igazolnak. (Ebben az évben csak telefonos tájékoztatás történt)

A megjelölt gyermeki erősségek és a fejleszthető területek nemcsak az egyéni fejlesztések során, hanem a nevelési tervekben is visszaköszönnek.

**Szempont:** **1.6. Mi történik a mérési, értékelési eredményekkel? (Elégedettségmérés, intézményi önértékelés, pedagógus-értékelés, gyermeki fejlődésmérés, egyéb mérések.)**

**Elvárás: Évente megtörténik az önértékelés keretében a helyben szokásos formában rögzített mérési eredmények elemzése, a tanulságok levonása, fejlesztések meghatározása. Ezt követően az intézmény a mérési-értékelési eredmények függvényében szükség esetén korrekciót végez.**

Az eddigiek során a mérési eredményeket beépítettük a következő évek munkatervébe.

Törvényi kötelezettségünk a ***gyermekek mérése.*** Ennek eredményeit a fentiekben bemutattam.

KÜLSŐ SZAKMAI ELLENŐRZÉS /Tanfelügyelet, minősítés/

**Tanfelügyelet**:

Az erre a nevelési évre kitűzött intézményi és pedagógusi tanfelügyelet törlésre került

**Minősítés: Gyakornoki vizsga**

* 2021. május 11. megfelelt (98%)

Dicséret illeti a pedagógiai munkát közvetlen segítő munkatársakat is, akik tevékeny részesei voltak a minősítés sikerének.

* 1. **Személyiség- és közösségfejlesztés**

Gyermekvédelmi feladatok

Az óvodában a gyermekvédelmi feladatokat a gyermekvédelmi felelős koordinálta, aki munkáját a gyermekvédelmi törvényben meghatározottak alapján végezte, szoros együttműködésben az érintett családokkal, valamint a szakemberekkel.

Feladata volt:

* az óvodapedagógusok gyermekvédelmi munkájának segítése
* a szülők tájékoztatása azokról a lehetőségekről, személyekről, intézményekről, amelyekhez problémáik megoldása érdekében fordulhatnak
* családlátogatáson a veszélyeztető okok feltárása
* kapcsolattartás a Gyermekjóléti Szolgálat munkatársaival szükség esetén fogadó órák szervezése
* közvetlen kapcsolat kiépítése a Gyermekjóléti Szolgálat munkatársával, aki heti rendszerességgel felkereste óvodánkat

A tanév gyermekvédelmi feladatainak értékelése a mellékletben található.

Tehetséggondozás

Minden óvodapedagógus feladata, hogy felismerje és támogassa azokat a gyerekeket, akik valamilyen területen tehetséget mutatnak.

A különféle korcsoportos gyermekek kreativitásukat kamatoztatva rész vettek számtalan óvodán kívüli programon, különböző sport rendezvényeken

**Esélyegyenlőséget szolgáló feladatok megvalósítása**

EGÉSZSÉGES ÉLETMÓDRA NEVELÉS

Programunk alappillére a mozgásfejlesztés, mely az egészségnevelés nélkülözhetetlen része. Minden csoport kiemelten kezeli ezt a területet, és napi szinten elegendő lehetőséget biztosít a gyermeki mozgásigény kielégítésére, melyhez tágas udvarunk, műfüves sportpályánk korlátlan lehetőséget biztosítanak.

A mozgás mellett – szülői segítséggel oldjuk meg a vitaminpótlást. Minden csoportban rendszeresen jelen vannak a zöldségek, gyümölcsök. Az óvodai étkezés során is fogyasztanak a gyermekek zöldséget, gyümölcsöt, de ezt sajnos nem minden nap biztosítják számukra.

Fontosnak tartjuk a víz biztosítását is az egész nap folyamán, hisz az elegendő folyadékbevitel az idegrendszer fejlődéséhez nélkülözhetetlen. Az ivóvíz a gyermekek rendelkezésére áll a csoportban és az udvaron egyaránt.

A gyermek fejlődésének nélkülözhetetlen eleme a pihenés is, melyre elegendő időt és korszerű fektetőket biztosítunk.

ÉRZELMI NEVELÉS, SZOCIALIZÁCIÓ

Az érzelmi nevelés egyre hangsúlyosabb óvodai feladattá vált az évek során. A családok többségének erre a területre kevés az ideje vagy a türelme, így az óvoda dolgozói pótolják ezt a hiányosságot. A gyerekeknek fokozottan szükségük van a testközelségre, még a nagyok is igénylik az ölbe vételt, simogatást, szeretgetést.

KÖRNYEZETI NEVELÉS

Célunk továbbra is a szűkebb- és tágabb környezet tevékeny felfedezése során a gyermekek pozitív érzelmi viszonyának alakítása, fejlesztése a természeti-, emberi-, tárgyi világ megértése, befogadása, védelme iránt.

A pedagógusok a különböző tevékenységi körök tervezésénél figyelembe vették az óvoda programjában szereplő hagyományok, jeles napok és az évszakok váltakozását, valamint a gyermekek életkori és egyéni képességeit, átélt élményeit.

A folyamatos és alkalmi megfigyelések lehetővé tették, hogy a gyermekek maguk fedezzék fel környezetüket. Az udvaron (környezeti sétákat az idén nem szervezhettünk) megfigyelték az évszakok változását, a természet átalakulását, a növények fejlődését, az állatok életét (rovarok, madarak). Gyűjtöttek faleveleket, válogatták azokat, bekapcsolódtak a kerti munkába, játszottak a hóban. A különböző témákról sokat beszélgettek, képeket nézegettek, felelevenítették az egyéni élményeket, tevékenységbe integrálva valósították meg az új ismeretek feldolgozását.

A téli madárvédelem már minden csoportban kiemelt feladat. A gyerekek otthonról is hoztak ennivalót a madáretetőbe. Az ablakból figyelték a cinkéket és a varjakat.

A tél végén többféle magot is csíráztattak, és a gondozás mellett figyelték a növények fejlődését.

A tanulási folyamat tervezésénél egyre nagyobb szerepet kap az IKT eszközök alkalmazása: laptopon ismeretterjesztő videók, képsorozatok, internetes információk keresése. A kiválasztott pedagógiai módszerek hatékonynak bizonyulnak a gyermekek megismerő folyamatainak fejlesztésére, szerzett információik feldolgozására.

ÉRTELMI NEVELÉS

KÜLSŐ VILÁG TEVÉKENY MEGISMERÉSE MATEMATIKAI TARTALOMMAL

A megismerési funkciók fejlesztésével mennyiségi-, formai-, kiterjedésbeli összefüggések felfedeztetése.

A mindennapi játékhelyzetekben sokszor észrevétlenül is matematikai tartalmakkal találkoztak a gyerekek. Tudatos játékhelyzeteket hoztak létre, számláltak (társasjátékok, memória, babakonyha, kártyajátékok, gyöngyfűzés stb.), építkezés közben mennyiségeket hasonlítottak össze, halmazokat hoztak létre (azonosságokat és különbségeket fedeztettek fel a gyerekekkel).

Mértek, játék közben kísérleteztek (hosszabb-rövidebb, alacsonyabb-magasabb, kisebb-nagyobb, nehezebb-könnyebb stb.)

Rész-egész viszonyának a gyakorlására több alkalommal színezőket vágtak szét, majd a részeket ragasztották össze. Térirányok gyakorlása a mindennapi életünk szinte minden pillanatában jelen volt („tedd az asztal alá”, „rakd a társas fölé” stb.)

A mértani formákkal a csoportszobánkban található használati tárgyak segítségével ismerkedtek

VERSELÉS, MESÉLÉS

Az óvodai élet egészét áthatja a mondókázás, verselés, mesélés. A gyerekek sok olyan mondókát, versikét ismernek, amelyekkel kísérhetik a napi tevékenységüket. A gyermekek minden csoportban örömmel hallgatják az élő mesét, verset, valamint kialakulóban van az irodalmi érdeklődésük. Megbecsülik és érdeklődéssel lapozzák a különböző könyveket. A hagyományos értékeket képviselő népmesék mellett egyre több kortárs vers és mese jelenik meg a csoportok éves tervezésében.

Szeretik a felnőttek bábozását, ők maguk is szívesen báboznak. A nagyobbak már az eszközöket is maguk készítik el.

Az aktuális verseket és mondókákat a legtöbb pedagógus a szülők számára is elérhetővé teszi

Több csoportban is alkalmazzák a mesepárnát az érdeklődés felkeltésére. Visszatérő hagyomány a diavetítő alkalmazása, valamint új elem – időszakonként a nagyoknál – rajzfilmek nézése laptopon.

Lefekvés előtt az óvodapedagógus mindig mesél a gyerekeknek..

ÉNEK, ZENE, ÉNEKES JÁTÉK, GYERMEKTÁNC

Célunk a közös éneklés, a közös játék örömének megéreztetésével a gyermek zenei ízlésének, esztétikai fogékonyságának fejlesztése, továbbá zenei anyanyelvének megalapozása, zenei képességek (ritmus, hallás, éneklés, mozgás) alakítása volt.

Több csoport zenehallgatási anyagában szerepeltek komolyzenei művek, relaxációt segítő zenék. Azt tapasztaljuk, hogy a gyermekek zöme csak igénytelen zenével találkozik otthon, de szívesen fogadják, és befogadják a komolyzenét az óvodában. Többször alkalmunk volt élő népzenét és komolyzenét hallgatni, ami örömteli volt minden gyermeknek. Előnyben részesítjük a foglalkozásokon a kortárs igényes gyermekeknek szóló zenét (Gryllus, Hahó, Alma)

Zeneovi foglalkozásunk az idén sajnos elmaradt.

RAJZOLÁS, FESTÉS, MINTÁZÁS ÉS KÉZIMUNKA

A gyerekeknek az óvodai élet egészében – minden nap - lehetőségük van az ábrázoló tevékenységre, különböző alkotások létrehozására. Minden csoportban biztosítottak a rajzoláshoz, a festéshez és a barkácsoláshoz szükséges eszközök. Az óvodapedagógusok ezen a területen kiemelkedő képességekkel rendelkeznek. Gyűjtik a jó ötletek az internetről, ezeket megosztják egymás között, illetve változatossá teszik az ábrázoló tevékenységet. Az új ötletek megvalósítására a gyerekek nyitottak.

MOZGÁS

Céljaink megvalósítása érdekében több színtéren (csoportszoba, tornatér, udvar, játszótér és a természet) minden gyermek számára, az óvodai nevelés minden napján változatos, játékos tevékenység végzésére adtunk lehetőséget. A csoportok mindegyikében biztosított volt, hogy a testmozgásra jusson a legtöbb idő.

A mozgáshoz kapcsolódó egyéb programjaink (Bozsik foci program, gyermekúszás, korcsolya oktatás) objektív körülmények miatt elmaradtak.

**Szempont:** **1.2.1. Hogyan történik a gyermekek szociális hátrányainak enyhítése?**

**Elvárás: A kiemelt figyelmet igénylő gyermekek mindegyikénél rendelkeznek a pedagógusok megfelelő információkkal, és alkalmazzák azokat a nevelő, fejlesztő és oktató munkájukban.**

**Az intézmény vezetése és érintett pedagógusa információkkal rendelkezik minden gyermek szociális helyzetéről.**

A sajátos nevelési igényű gyermekek nevelése

Óvodánk az alapító okiratban meghatározott területeken hátrányt mutató gyerekek integrálását folyamatosan megvalósítja. Ebben az évben 4 sajátos nevelési igényű gyermek ellátásáról gondoskodtunk intézményi keretek között. Az SNI-s gyermekek szakvéleményében meghatározott fejlesztéseket utazó gyógypedagógusok, logopédusok biztosították. A csoportban dolgozó óvodapedagógusok biztosították a gyermekek közösségbe való beilleszkedését, szociális magatartásuk fejlődését

Esélyegyenlőséget szolgáló tevékenységeink

2020 szeptemberében óvodánk fejlesztő pedagógusa elvégezte a tanköteles korú nagycsoportosok iskolaérettségi képesség vizsgálatát. A vizsgálat alapján az egyes gyerekeknél meghatározásra kerültek a fejlesztési területek, ez alapján a gyermek óvodapedagógusa a fejlesztő pedagógussal való konzultáció után 3 hónapos ciklusokra bontva egyéni fejlesztési tervet készített, amely alapján a gyermekek fejlesztésben részesültek. Ettől a nevelési évtől heti két alkalommal óvodapszichológus is segítette a különféle szociális, mentális problémával küzdő gyermekek nevelését.

Szociális hátrányok enyhítésére tett intézkedéseink

Az esélyegyenlőség biztosítása érdekében az óvodapedagógusok változatos módszereket, eszközöket alkalmaztak a hiányok kompenzálása érdekében. Közösségi programok szervezésére ebben a nevelési évben nem került sor. Támogattuk a nevelési problémákkal küzdő családok gyermekeinek beilleszkedését a közösségbe. Szorosan együtt működtünk a Gyermekjóléti szolgálattal és a Családsegítővel. A gyermekvédelmi rendszer átalakítását követően egy óvodai szociális segítő munkatárs által vagyunk kapcsolatban a Családsegítővel. A segítő hetente egy alkalommal jön az óvodában, de probléma esetén ezen kívül is segítséget nyújt.

**Közösségfejlesztés**

**Szempont:** **2.2.** **Az intézmény közösségépítő tevékenységei hogyan, milyen keretek között valósulnak meg?**

**Elvárás: A szülők a megfelelő kereteken belül részt vesznek a közösségfejlesztésben.**

HAGYOMÁNYOK ÁPOLÁSA

A mindennapos nevelőmunkánk szerves részét képezi a hagyományok ápolása, jeles napok megtartása. A „színvonalas ünnepek” az óvónők igényességét jelzik. A gyerekek szívesen vesznek részt ezeken a rendezvényeken. A pandémia miatt a tervezett programjaink jelentős része elmaradt, ezért a pedagógusok a jeles napokhoz kapcsolódóan - online formában - emlékeztek meg egy-egy verssel, témához kapcsolódó vizuális tevékenységgel, fényképpel, rövid ismeretterjesztéssel.

* 1. **Eredmények**

**Szempont: 1.3.1. Milyen eredményességi mutatókat tartanak nyilván az intézményben?**

**Elvárás: Nyilvántartják és elemzik az intézményi eredményeket:**

* **helyben szokásos megfigyelésen, vagy más alapon megszervezett mérések eredményei**
* **esetleges sport, más versenyeredmények: országos szint, megyei szint, települési szint**
* **elismerések**
* **6 éves kor után óvodában maradó mutatók, elégedettségmérés eredményei (szülő, óvodapedagógus, pedagógiai munkát segítők) neveltségi mutatók**

**Az intézmény által elért eredmények alakulása**

Beiskolázás adatok

**Tanköteles gyermekek száma: 57 fő,** ebből:

* SNI: 1 fő
* Egyéb problémával küzdő gyermek: 14 fő

**Iskolai tanulmányait megkezdi: 44 fő,** ebből:

* SNI: 1 fő
* Egyéb problémával küzdő gyermek: 6 fő

Az óvodai szakvélemény alapján óvodában marad: 13 fő

A Szakértői Bizottság szakvéleménye alapján óvodában marad: 6 fő

Oktatási Hivatal részére benyújtott szülői kérelem alapján óvodában marad: 7 fő

**Felzárkóztató foglalkozásokon részt vett gyermekek száma:**

Logopédiai fejlesztés: 31 fő

Fejlesztő pedagógia: 16 fő

Gyógypedagógiai fejlesztés: 4 fő

Pszichológus: 5 fő

**Speciális fejlesztésben részt vett gyermekek száma**

Mozgásfejlesztés: 1 fő

**Fluktuáció-gyermek**

Más csoportbaátvitt gyermekek száma: 2 fő

Más óvodába átvitt gyermekek száma összesen: 8 fő

Más óvodából hozzánk átiratkozott gyermekek száma: 14 fő

**Fluktuáció – Felnőtt**

Más intézménybe távozott óvodapedagógus: 1 fő

Más intézménybe távozott pedagógiai munkát segítő: 0 fő

Új dolgozó alkalmazása: óvodapedagógus: 3 fő

Panasz esetek száma: 3 (szóbeli)

* 1. **Belső kapcsolatok, együttműködés, kommunikáció**

**Szempont: 1.4.1. Milyen pedagógus szakmai közösségek működnek az intézményben, melyek a fő tevékenységeik?**

**Elvárás: A pedagógusok szakmai csoportjai maguk alakítják ki működési körüket, önálló munkaterv szerint dolgoznak. A munkatervüket az intézményi célok figyelembevételével határozzák meg.**

Szakmai munkaközösségek működése

Pedagógiai munkánk szakmai kulcsszereplői a szakmai munkaközösségek. Működésük célja, hogy ösztönző műhelyei legyenek a pedagógusok kisebb közösségeinek, feladatuk, hogy megteremtsék az intézményen belüli horizontális tanulás lehetőségét.

Ebben a nevelési évben két szakmai munkaközösség működött óvodánkban:

1. Matematika munkaközösség
2. Környezetismereti munkaközösség

Munkaközösségi munka értékelése a mellékletben található.

Az önértékelési csoport működése

Beszámoló a mellékletben található.

Pedagógus továbbképzések

Óvodánk pedagógiai munkája sikerének kulcsa a jól képzett és szakmailag elhivatott óvodapedagógusok, akik minőségi munkát végeznek, és együtt munkálkodnak közös céljaink megvalósításáért. Vezetői programom súlypontja, hogy támogassam munkatársaimat szakmai fejlődésükben. Ebben a nevelési évben is ösztönöztem őket önképzési és továbbképzési lehetőségek kihasználására. Támogattam az óvoda szakmai érdekeinek és saját érdeklődési körüknek megfelelő továbbképzéseken való részvételüket.

2020/2021. nevelési év során megvalósult képzések:

|  |  |  |
| --- | --- | --- |
| **Résztvevők száma** | **Finanszírozás** | **Képzés címe** |
| **30 óra** | **32 óra** | **1 órás** |
|  | 5 fő |  | Térítésmentes | „Gyermekút a kora gyermekkori intervenciós ellátó rendszerben”(Ganzerné Dávid Gabriella, Őr Marianna, Schäffer Renáta, Mórocz Tímea, Séfer Vanessa) |
| 2 fő |  |  | Térítésmentes | „A gyermek értékelés fejlődésének nyomonkövetésére kidolgozott kérdőív alkalmazása ….” (Ganzerné Dávid Gabriella, Őr Marianna) |
|  |  | 1 fő | Térítésmentes | „Bázisóvodai program”(Schäffer Renáta) |
| 1 fő |  |  | Térítésmentes | „Tulipános program” – A magyar kultúra helye és szerepe az óvodában(Istenesné Kiss Szilvia) |

1 fő óvodapedagógus egyetemi tanulmányokat folytat gyógypedagógia szakon.

Minden óvodapedagógus eleget tett továbbképzési kötelezettségének, szakmai tudásuk biztosítéka az intézményi célok megvalósulásának

Az elkövetkező években további szakvizsgák megszerzésére ösztönözni szükséges az óvodapedagógusokat intézményünkben

Óvodapedagógusok együttműködése

Az éves munkatervben az óvodapedagógus érdeklődésének megfelelően határoztuk meg az egyéni feladatokat, programok, rendezvények szervezését, lebonyolítását, felelősök kijelölését. A nevelési év végi önértékelésükben az óvodapedagógusok saját maguk értékelték feladatvállalásuk teljesítését.

Az óvodai programok, rendezvények eredményessége is bizonyította, hogy az együttműködés megfelelő az intézményen belül. A kollégák teljesítik feladataikat, megosztják tudásukat, tapasztalataikat.

**Szempont:** **1.4.2. Hogyan történik az információátadás az intézményben?**

**Elvárás: Az intézmény munkatársai számára biztosított a munkájukhoz szükséges információkhoz és ismeretekhez való hozzáférés.**

Az intézményen belüli információáramlásnak kiépített, jól működő gyakorlata van.

Belső online levelezési rendszerben történik az információk átadása az érintettek számára.(óvodapedagógusi csoport, alkalmazotti csoport)

Ebben a nevelési évben 2 nevelőtestületi értekezletet (tanévnyitó és tanévzáró értekezlet) és 1 szakmai napot tartottunk.

Az óvoda alkalmazottai számára alkalmazotti értekezleteket is tartottunk, ahol lehetőség nyílt véleményük megfogalmazására, együtt gondolkodásra.

Rendszeresek az alkalomszerű megbeszélések.

* 1. **Az intézmény külső kapcsolatai**

Az intézmény jellegéből adódóan különös hangsúlyt fektetünk külső partnerekkel való kapcsolattartásra. Számunkra fontos, hogy a kapcsolattartás a partnerintézmények tekintetében mind szélesebb körű legyen.

Társintézmények

Ebben a nevelési évben 4 általános iskolával volt együttműködési megállapodásunk (Paragvári Utcai Általános Iskola, Neumann János Általános Iskola, Brenner János Általános Iskola, Bercsényi Miklós Általános Iskola). Az együttműködésünk tartalmát az együttműködési megállapodás határozta meg, mely alapján közös rendezvényeket szerveztünk, melyek a pandémia miatt elmaradtak.

Szakmai szervezetek

**Szakértői Bizottságok**

A sajátos nevelési igényű gyermekek esetében a kapcsolatunk együttműködő.

Az óvoda gyermekvédelmi felelőse folyamatos konzultációt folytatott a Pálos Károly Szociális Szolgáltató Központ és Gyermekjóléti Szolgálattal, Családsegítő Központtal. Rendszeres volt a kapcsolat a Védőnői Szolgálattal és az óvodai gyermekorvossal is.

Családdal való kapcsolatunk

Óvodai nevelésünk a családi neveléssel együtt, a családi nevelést kiegészítve szolgálja a gyermek fejlődését. Ebben a nevelési évben törekedtünk a szoros partneri együttműködésre, miközben erősítettük a szülői közösséggel való intézményi kapcsolatunkat.

Együttműködésünk alapja:

* a kölcsönös tisztelet, megbecsülés,
* a nyitott, tapintatra épülő, segítőkész magatartás,
* a hatékony együttműködés folyamatában szükségesnek tartjuk, hogy a szülők gyermekeik jogait érvényesítsék, ugyanakkor eleget tegyenek szülői kötelezettségeiknek,

A beiratkozáskor, ha más pedagógiai szemponttal nem ütközik, figyelembe vettük a gyermekek csoportba sorolásakor a felmerülő szülői igényeket.

Támogattuk és teret biztosítottunk a szülői szervezetek működéséhez.

A pandémia miatt a szülőkkel való kapcsolattartás az online térbe terelődött. Az óvodapedagógusok minden lehetőséget megragadtak, hogy a rendszeres kapcsolattartás az információ áramlás működjön a nehézségek ellenére is.

**Fenntartó**

A gyermekeket közvetlenül érintő kapcsolatokon túl az együttműködésünk a fenntartó önkormányzattal a legszorosabb. A működési feltételeket biztosítja az óvoda részére. A működéshez elsősorban gazdasági szemlélettel közelít, emellett elvárja a jelenlegi óvodakép fenntartását, a szülők gyermek-elhelyezési igényeinek kielégítését.

Egyéb kapcsolataink:

Folyamatos munkakapcsolatban álltunk a Szombathelyi Köznevelési Gamesz-szal.

A gyermekprogramok kapcsán pedagógiai programunk részeként folyamatos partneri kapcsolatot ápoltunk helyi közművelődési intézményekkel (Agora Kulturális Központ, Gyermekek Háza, Bartók Béla Zeneiskola, Múzeumpedagógiai Programban résztvevő intézmények.

**Szempont:** **1.5.1. Hogyan kapnak tájékoztatást a partnerek az intézmény eredményeiről?**

**Elvárás: Az intézmény a helyben szokásos módon tájékoztatja külső partnereit (az információátadás szóbeli, digitális vagy papíralapú).**

**A partnerek tájékoztatását és véleményezési lehetőségeinek biztosítását folyamatosan felülvizsgálják, visszacsatolják és fejlesztik.**

**Szülők**

* Az intézményi információkat a szülők a fecebook oldalunkon, az óvoda aktív panelén a csoportok hirdető tábláin, illetve a csoportok belső levelező rendszerén olvashatják el.
* Ezen kívül szóbeli tájékoztatást kapnak a szülői értekezleteken, a fogadó órákon, illetve a napi kapcsolattartás során.

**Fenntartó**

A fenntartó a honlapon közzétett információkból, beszámolókból, meghívókból, személyes találkozókon és telefonon keresztül értesül az intézmény eseményeiről.

**Egyéb partnerek**

A külső partnereink /iskola, bölcsőde, egészségügyi hálózat, Családsegítő, Szakszolgálatok/, e-mail, levél vagy telefonos formában kapnak olyan információt, amely a sikeres együttműködéshez nélkülözhetetlen.

* 1. **A pedagógiai munka feltételei**

Tárgyi, infrastrukturális feltételek

**Szempont: 1.6.1. Hogyan felel meg az infrastruktúra az intézmény képzési struktúrájának, pedagógiai értékeinek, céljainak?**

**Elvárás: Az intézmény rendszeresen felméri a pedagógiai program megvalósításához szükséges infrastruktúra meglétét, jelzi a hiányokat a fenntartó felé**.

Vezetői programomban megfogalmazottaknak megfelelően rövid és hosszú távon tűztem ki célokat, feladatokat a tárgyi feltételek biztosítása, fejlesztése terén. A tárgyi feltételek javítását Pedagógiai Programunk Eszközfejlesztési Terve, óvodapedagógusi igények, csoportlátogatások alkalmával gyűjtött saját tapasztalataim, valamint az anyagi források (saját forrás, fenntartói támogatás, szülői támogatás, pályázat) adta lehetőségekhez mérten terveztük és valósítottuk meg, szem előtt tartva, hogy ezek a fejlesztések támogassák a pedagógiai célkitűzéseink megvalósulását, valamint biztonságos, esztétikus környezetet nyújtsanak az óvodahasználók számára.

Igyekszünk kihasználni a dologi költségvetés és az alapítvány nyújtotta anyagi támogatást. A dologi költségvetés szűkös anyagi keretet biztosít a tárgyi fejlesztésekre, de ennek ellenére minden nevelési évben lehetőségünk van cserére és bővítésre. Az idén is sok szülő támogatta az óvodát papírral, barkácsoláshoz szükséges eszközökkel, volt óvodásaink szülei játékokkal, mesekönyvekkel.

*Megvalósult fejlesztések*:

* csoportszobai játékkészlet bővítése
* mozgásfejlesztő eszközök beszerzése
* lila csoport felújítása, falburkolatának lebontása csoportszoba kifestése
* fejlesztőpedagógiai eszközök beszerzése
* gazdasági lépcsőház falburkolatának bontása
* függönykarnisok további cseréje
* lila és fehér csoport parkettájának csiszolása és lakkozása

Az előírásoknak megfelelő a zavartalan intézményi működés érdekében megállapodási szerződés alapján álltunk kapcsolatban a következő szolgáltatókkal a rendszeres karbantartási, felülvizsgálati feladatok elvégzésére:

* SIBA Hungária Biztonságtechnikai KFT.
* Fyrex Kft Munkavédelem, Tűzvédelem)
* Selejtezés, leltározás felelőse: Ganzerné Dávid Gabriella a Szombathelyi Köznevelési GAMESZ belső ellenőrének bevonásával
* Hemaped Kft. – óvoda orvosi feladatok
* Török és Társa Kft.- Foglalkozásegészségügyi szerződés

Az éves udvari játék felülvizsgálat alapján megtörtént 2db „Kéttornyos vár” mászóka fedésének javítása, 1db homokozó ülőkéjének felújítása, 2 db eszköz védőtávolság miatti áthelyezése.

Személyi feltételek:

**Szempont:** **1.6.2. Hogyan felel meg a humán erőforrás az intézmény képzési struktúrájának, pedagógiai értékeinek, céljainak?**

**Elvárás: Az intézmény rendszeresen felméri a szükségleteket, reális képpel rendelkezik a nevelő-oktató munka humánerőforrás szükségletéről.**

**A humánerőforrás szükségletben bekövetkező hiányt, a felmerült problémákat idejében jelzi a fenntartó számára.**

2020 szeptemberétől a lila csoportba új dajka érkezett a nyugdíjba vonult helyett, a narancssárga és fehér csoportba új óvodapedagógus érkezett a Gyes-es óvodapedagógus távolléte idejére.

Az óvodapedagógusok és a nevelőmunkák végzők száma, végzettsége megfelelt a törvényi előírásoknak.

|  |  |
| --- | --- |
| Óvodapedagógusok engedélyezett álláshelyeinek száma | 15 fő |
| Ténylegesen alkalmazott óvodapedagógusok szám, ebből 3 fő gyakornok 26 órában | 14 fő |
| Intézményvezető | 1 fő |
| Intézményvezető helyettes | 1 fő |
| Szakvizsgázott óvodapedagógus | 4 fő |
| Óvodai munkaközösség vezető | 2 fő |
| Utazó logopédus | 2 fő |
| Utazó gyógypedagógus heti két alkalommal | 1 fő |
| Pedagógiai asszisztens | 2 fő |
| Dajka | 7 fő |
| Óvodatitkár | 1 fő |
| Karbantartó - udvari munkás | 1 fő |

Az idei nevelési évben a személyi feltételeink hiányosak voltak. Egy hiányzó óvodapedagógus helyére pedagógiai asszisztens felvételét engedélyezte a fenntartó.

Törekedtünk a gyermekcsoportokban a személyi állandóság biztosítására, hogy az együtt dolgozó óvodapedagógusok és dajkák harmonikusan egészítsék ki egymást.

A következő nevelési év fontos feladata lesz továbbra is a humánerőforrás biztosítása óvodapedagógus munkakörben, valamint a Továbbképzési Tervben meghatározott ütemezés szerint a pedagógusok továbbképzésének folytatása

*Szervezeti feltételek*

**Szempont: 1.6.3. Milyen szervezeti kultúrája van az intézménynek, milyen szervezetfejlesztési eljárásokat, módszereket alkalmaz?**

**Elvárás: Az intézmény munkatársai gyűjtik és megosztják a jó tanulásszervezési és pedagógiai gyakorlatokat az intézményen belül és kívül.**

**Az intézmények munkatársai a továbbképzések tapasztalatait megosztják egymással, belső továbbképzési konzultációs programokat szerveznek.**

A munkához való hozzáállás, a szervezetben való tevékenykedés mindenki részéről más és más, de a közös cél érdekében minden dolgozó motiválható, és képes egységben dolgozni.

Sajnálatos módon az idén több konfliktust kellett megoldani, melyet a dolgozók nem tudtak egymással kulturáltan rendezni. Emiatt több alkalommal is közös beszélgetésre kellet hívnom az érintetteket.

A szervezetfejlesztést segítette:

* A munkaközösségek működése
* Az intézményi szintű programok, hagyományápolás

Örömmel tölt el, hogy még mindig magas fokú az önképzés igénye. Szívesen vesz részt a legtöbb óvodapedagógus különféle szakmai programokon, továbbképzéseken.

Külön örvendetes, hogy a fiatalok is nagyon aktívak e téren. A szakkönyvek, cikkek olvasása is rendszeres. A jó ötleteket, érdekes, hasznosítható információkat megosztják egymással.

* 1. **Az Óvodai nevelés országos alapprogramban megfogalmazott elvárásoknak és a pedagógiai programban megfogalmazott intézményi céloknak való megfelelés**

**Szempont:** **Hogyan történik a pedagógiai programban szereplő kiemelt stratégiai célok operacionalizálása, megvalósítása?**

**Elvárás: A tervekben (éves munkaterv, továbbképzési terv, ötéves intézkedési terv) jól követhetők a pedagógiai program kiemelt céljaira vonatkozó részcélok, feladatok, felelősök, a megvalósulást jelző eredménymutatók.**

**A humán erőforrás képzési és fejlesztési tervek elkészítése az eredmények ismeretében, azokra épülve, annak érdekében történik, hogy a munkatársak szakmai tudása megfeleljen az intézmény jelenlegi és jövőbeli igényeinek, elvárásainak.**

**A nevelést, tanítást segítő eszközök és a nevelési tanítási módszerek kiválasztása és alkalmazása rugalmasan, a pedagógiai prioritásokkal összhangban történik.**

A Pedagógiai program kiemelt területei, cél- és feladatrendszere jól követhető az éves munkatervben, a csoportok tervezéseiben, a továbbképzési tervben.

A továbbképzések kiválasztása és az ott szerzett tapasztalatok átültetése a gyakorlati munkába, mind a Programunk szellemiségét tükrözik.

A pedagógusok nagy része örömmel oszt meg új, használható ötleteket. Segítik egymást a gyakorlati megvalósításban. Törekedtünk az óvoda jó hírnevének megőrzésére, melyhez nélkülözhetetlen tartjuk a szakmailag felkészült nevelőtestület és a lelkiismeretesen dolgozó, pedagógiai munkát segítő kollektívát. A Pedagógiai Program megvalósítása érdekében magas szintű minőségi munkavégzésre törekedtünk.

Kiemelten kezeltük a partnerközpontúságot és a szakmai együttműködést. Nagy hangsúlyt fektettünk a szervezet szakmai színvonalának további erősítésére. A munka arányos elosztását és működtetését konszenzussal alakítottuk ki.

Szombathely, 2021. június 25.

Ganzerné Dávid Gabriella

óvodavezető

****

**Esélyegyenlőségi és Gyermekvédelmi beszámoló**

**2020/2021. nevelési év**

Készítette:

Kovács Etelka

Gyermekvédelmi felelős

Elfogadta:

Szombathelyi Szivárvány Óvoda

nevelőtestülete

*“ A hátrányos helyzetű, és halmozottan hátrányos helyzetű gyermeknek joga van ahhoz, hogy fokozott segítséget kapjon a fejlődését hátráltató körülmények leküzdéséhez, és esélyeinek növeléséhez.”*

**A Szombathelyi Szivárvány Óvoda** a gyermekvédelmi munkájáról az éves értékelést az alábbi jogszabályok figyelembevételével készítettem el:

1997. évi XXXI. Gyvt.

1. **A gyermekfelvételre vonatkozó adatok**

|  |  |
| --- | --- |
| Gyermek-létszám | 162 fő |
| Férőhelyek száma(alapító okirat) | 189 fő |
| HH-s gyermekek száma | 6 fő /I.félév/ 8 fő /II.félév/ |
| HHH-s gyermekek száma, aránya | 2 fő /első félév/0 fő /második félév/ |
| Veszélyeztetett gyermekek száma | 4 fő |
| Egyéb problémával küzdő gyermek:szakvéleménnyel rendelkező, magatartás, beilleszkedési, tanulási, lelki- és mentális stb. | 15 fő |
| SNI gyermekek száma | 5 fő |

A 2020. évhez képest /előző év/, a hátrányos helyzetű gyermekek létszáma: **nőtt.**

Egy testvérpár halmozottan hátrányos helyzete 2021 januárjától, vagyis a második félévtől, hátrányos helyzetre módosult, mert lakhatási körülményeik javultak.

A 2020. évhez képest /előző év/, a veszélyeztetett gyermekek létszáma **emelkedett.**

A 2020. évhez képest /előző év/, az egyéb problémával küzdő gyermekek létszáma **emelkedett.**

Nyomon követtük a hátrányos helyzetű, illetve halmozottan hátrányos helyzetű gyermekek igazolt és igazolatlan hiányzásait. A távol maradásokat az esetek nagy százalékában orvos igazolta, az egyéb alkalmakat pedig a szülő.

|  |
| --- |
| **Éves hiányzási átlag** |
| Hátrányos Helyzetű gyermekek | 43,5% 81nap |
| Halmozottan Hátrányos Helyzetű gyermekek | 0% 0 nap |

1. **Óvodapedagógusaink feladatai**

Az óvodapedagógus alapvető feladata a rábízott gyermekek Óvodai nevelés országos alapprogramja szerinti nevelése.

Az óvodapedagógus kötelessége:

* Nevelő és oktató munkája során gondoskodjék a gyermek személyiségének fejlődéséről, tehetségének kibontakoztatásáról, ennek érdekében tegyen meg minden tőle elvárhatót, figyelembe véve a gyermek egyéni képességeit, adottságait, fejlődésének ütemét, szociokulturális helyzetét.
* Különleges bánásmódot igénylő gyermekekkel egyénileg foglalkozzon, szükség szerint működjön együtt gyógypedagógussal, konduktorral vagy a nevelést, oktatást segítő más szakemberekkel, a hátrányos helyzetű gyermek felzárkóztatását elősegítve.
* Segítse a tehetségek felismerését, nyilván tartsa a tehetséges gyermekeket.
* Mozdítsa elő a gyermek erkölcsi fejlődését, a közösségi együttműködés magatartási szabályainak elsajátítását, és törekedjen azok betartatására.
* Egymás szeretetére és tiszteletére, a családi élet értékeinek megismerésére és megbecsülésére, együttműködésre, környezettudatosságra, egészséges életmódra, hazaszeretetre nevelje a gyermekeket.
* A gyermek testi-, lelki egészségének fejlesztése és megóvása érdekében tegyen meg minden lehetséges erőfeszítést: felvilágosítással, a munka- és balesetvédelmi előírások betartásával, a veszélyhelyzetek feltárásával és elhárításával, a szülő – és szükség esetén más szakemberek – bevonásával.
* A gyermek és a szülők emberi méltóságát és jogait maradéktalanul tartsa tiszteletben, problémáikra, kérdéseikre érdemi választ adjon.
* Az ismereteket tárgyilagosan, sokoldalúan és változatos módszerekkel közvetítse, munkáját szakszerűen megtervezve végezze, irányítsa a gyermeki tevékenységet.
* Részt vegyen a számára előírt pedagógus továbbképzéseken, folyamatosan képezze magát.

Az óvodapedagógussal szemben támasztott elvárások: szakértelem, pedagógiai tudás, empátia, technológiai kompetencia, szervezeti-együttműködési készség, rugalmasság, mobilitás, nyitottság.

1. **Szülők és óvoda közötti kapcsolattartás**

|  |  |
| --- | --- |
| **Kapcsolattartás formái** | **HH, HHH, SNI** **Veszélyeztetett gyermekek, egyéb problémával küzdő gyermek**  |
| Szülői értekezlet | Online volt |
| Óvodai programok | Nem volt |
| Egyeztetett találkozások | Telefonon voltak |
| Fogadóóra | 2 darab volt |
| Családlátogatás | Nem volt |
| Egyeztetett találkozók | Nem volt |
| Levelezés formában (zárt facebook csoport, intézményi oldal) | 5 család |

Az 2020. évhez képest az SNI, hátrányos, a veszélyeztetett, egyéb problémával küzdő gyermekek (magatartás, beilleszkedési, tanulási, lelki- és mentális stb.) családjával a kapcsolattartás mértéke **csökkent**, köszönhetően a pandémiának, mivel mellőzni kényszerültünk a személyes találkozásokat.

1. **Tapasztalatok (HH, HHH, SNI egyéb problémával küzdő gyermekek) kapcsolattartás során**

|  |  |
| --- | --- |
|  | **igen** (család) |
| A szülő elfogadta az óvoda segítségét. | 2 |
| A szülő szükség esetén bizalommal fordul az óvodapedagógushoz. | 4 |
| A szülő szükség esetén bizalommal fordul az óvodavezetőhöz. | 4 |
| A szülő szükség esetén bizalommal fordul a gyermekvédelmi felelőshöz. | 1 |
| A problémás családok nem jelennek meg a szülői értekezleten, fogadóórán, stb. A kapcsolatfelvétel kezdeményezése nehéz volt. | 2 |
| A kapcsolatfelvételt a gyermekvédelem kezdeményezte. | - |

1. **A gyermekek illetve családjukat érintő problémák, amelyek akár a veszélyeztetettség okai lehetnek (HH, HHH, SNI egyéb problémával küzdő gyermekek)**

|  |  |
| --- | --- |
|  | **Családok száma** |
| anyagi jellegű | 5 |
| foglalkoztatással kapcsolatos (állástalan) | 2 |
| párkapcsolati problémák | 2 |
| gyermeknevelési problémák | 4 |
| magatartás problémák | 4 |
| életviteli problémák (alkohol, drog) | 0 |
| egészségügyi veszélyeztetettség | 1 |
| lakhatási problémák | 3 |
| lelki-mentális problémák (pl.: pszichés problémák) | 2 |
| jogi problémák (pl. a gyermek elhelyezése) | 0 |
| gyermekbántalmazás | 0 |
| családon belüli erőszak (pl.: szülő-szülő; szülő gyermek) | 0 |
| igazolatlan óvodai hiányzás | 1 |
| családtag bűnöző életmódja | 0 |

A család és gyermekjóléti szolgálatnak jelzett ügyek száma: 1

Jelzőrendszeri esetmegbeszélések száma /telefonos, családsegítővel, esetkonferencia, írásos jelzések száma: 2. Összesen 4 fő gyermek esetében volt indokolt több, kevesebb alkalommal szakember segítségét igénybe venni.

Az elmúlt tanévben nőtt a családok anyagi jellegű, foglalkoztatással kapcsolatos, és lakhatási problémája, ami a világjárvány hozadékának tudható be. Ezzel párhuzamosan emelkedett a gyermeknevelési problémák, és a lelki-mentális problémák száma is.

1. **Óvodai programokon való részvétele a családoknak**

|  |  |
| --- | --- |
| **Programok** | **X jelölve** |
| Jeles napok megünneplése | - |
| Gyermeknap | - |
| Évzáró | X |
| Közös játék délutánok szülőkkel | - |
| Egészségvédő programok /védőnők szervezésében/ | - |
| Egyéb: kirándulások, élménypedagógiai foglalkozások, stb. | - |

A pandémia miatti rendkívüli helyzetben semmilyen személyes találkozást igénylő óvodai programot nem szervezhettünk a családok számára.

1. **A gyermek helyzetének javítása érdekében tett egyéb tevékenységek**

|  |  |
| --- | --- |
| **Tevékenység** | **X jelölve** |
| A szülők gyermeknevelési kompetenciáinak fejlesztése | X |
| Családsegítővel való konzultáció | X |
| Tehetséggondozás (rajzpályázat, sport egyéb) | X |
| Családok támogatása (adományok gyűjtése, beszélgetés, segítés) | X |
| Civil szervezetekkel, egyesületekkel való kapcsolattartás | - |
| Családsegítőhöz irányított családok száma  | 1 |

A gyermekvédelmi felelős – óvodavezető – óvodapedagógus – szakember közös megbeszéléseinek száma: 5

A gyermekvédelmi felelős – óvodavezető – óvodapedagógus – szülő – szakember /esetkonferencia/ közös megbeszéléseinek száma: 2

**Gyermekvédelemmel kapcsolatos továbbképzésen** (Nevelési Tanácsadó, Gyermekvédelem, gyermekvédelmi munkaközösség, prevenciós napok, tanácskozások) **nem vett részt** az óvodából senki.

1. **Eredményesség**

A beiskolázás adatai életkor szerint és a hátrányos helyzetű gyermekek arányának figyelembevételével a 2020/2021. nevelési évben.

**Tanköteles gyermekek száma: 57 fő,**

Ebből:Hátrányos helyzetű: 5 fő

SNI: 1 fő

Egyéb problémával küzdő gyermek: 14 fő

**Iskolai tanulmányait megkezdi: 44 fő,**

Ebből:Hátrányos helyzetű: 3 fő

SNI: 1 fő

Egyéb problémával küzdő gyermek: 6 fő

**Óvodában marad:** **13 fő**

Ebből: Az Oktatási Hivatal döntése alapján 7 fő

A Szakértői Bizottság szakvéleménye alapján óvodában marad: 6 fő

**Gyermekvédelmi tevékenységek, megvalósított feladatok:**

Az óvodába járó gyermekek családi helyzetének feltérképezése a nevelési év elején az óvodapedagógusokkal együttműködve megtörtént, ezt folyamatosan frissítettem az év során.

Az óvodai légkört úgy igyekszünk kialakítani, hogy a gyermekek érzelmi biztonságban legyenek.

Kiemelt figyelmet fordítunk a védelem alatt álló, veszélyeztetett gyermekekre, akikről folyamatosan informálódok az óvodapedagógusoktól, illetve a családsegítőjüktől, pártfogójuktól.

Az étkezési támogatásban részesülők névsorát az óvodatitkárral közösen készítjük el.

Az óvodapedagógus alapvető felelőssége felismerni a problémákat, és pedagógiai módszerekkel elősegíteni a gyermekek fejlődését, a problémák enyhítését, esetleg végleges megszűntetését.

A gyermek életvitelében akár pozitív, akár negatív változást észlelünk, azt mindig az aktuális óvodapedagógussal együtt megbeszéljük és szükség esetén a szülőkkel, illetve – ha ez szükséges – a megfelelő szakintézménynek is jelezzük.

Munkánk során a legfontosabb:

* + a szülőkkel való partnerkapcsolat,
	+ az őszinte, előítéletektől mentes kommunikáció,
	+ a titoktartási kötelezettség betartása,
	+ a pedagógiai etikett betartása.

Az egészségügyi szűrővizsgálatok lebonyolításában aktívan részt veszünk, és igyekszünk a szülőket is arra ösztönözni, hogy gyermekük érdekében igényeljék azt (fogászati-, lisztérzékenységi-, és hallásvizsgálat).

A nevelési év során egyszer került sor fejtetvesség miatti intézkedésre, mely során kértük a védőnő közreműködését is.

Amikor a helyzet úgy kívánja, családlátogatásra is sort kerítünk. Az igazolatlan hiányzás okát igyekszünk felderíteni, s a szülőkkel közösen próbáljuk a lehető legminimálisabbra csökkenteni.

Minden alkalommal, amikor sor kerül a Gyermekjóléti Szolgálattal való kapcsolatfelvételre, igényeljük a visszajelzéseket is, hogy mi is tudjuk, sikerült-e a feltárt problémára megoldást találni és ebben az óvodának milyen módon kell közreműködnie. Óvodánkba jelenleg 2 gyámság alá vett gyermek jár, természetesen ők is kiemelt figyelmet kapnak mind az óvodapedagógusok, mind pedig a gyermekvédelmi felelős részéről.

Egy család ügyében vált szükségessé a Pálos Károly Szociális Szolgáltató Központ és Gyermekjóléti Szolgálat lebonyolításában esetkonferencián való részvétel.

Szombathely, 2021. június 16.

 Kovács Etelka

Gyermekvédelmi felelős

****

**Matematikai munkaközösség**

**éves beszámolója**

**2020/2021. nevelési év**

Készítette: Simon-Németh Kinga

 munkaközösség vezető

A foglalkozások helye: Szivárvány Óvoda

A foglalkozások időtartama: 2020. október 8 – 2021. május 10.

A foglalkozáson résztvevők: Óvodavezető

 Óvodapedagógusok /7 fő/

Munkaközösség vezető: Simon-Németh Kinga

A munkaközösségen belül végzett munkánk célja: A foglalkozásokon végzett nevelői munkánk további fejlesztése volt. Figyelembe véve a gyermekek eltérő fejlettségi szintjét és képességbeli különbségeit is. Ezek figyelembevételével törekedtünk nevelőmunkánk hatékonyságának növelésére.

A foglalkozások alkalmával kiemelten foglalkoztunk a már meglévők mellett, új játékos feladatok, eszközök felkutatására, bemutatására és a gyakorlatban való alkalmazására.

Intézményünkben lehetőségünk van Interaktív táblák használatára. A munkaközösségi foglalkozások lehetőséget biztosítottak arra, hogy az Interaktív tábla használatában jártas és gyakorlott kolléganő segítségével elsajátítsuk, a biztos eszközhasználatot valamint bővítsük a meglévő matematikai feladatok, játékok tárházát.

Fontos feladatunk volt az újonnan érkezett kolléganőknek átadni a meglévő ismereteinket, tapasztalatainkat. A különböző játékos matematikai feladatok gyakorlatban történő alkalmazását munkalapok segítségével játékos formában, valamint lehetőség szerint mozgással egybekötve az aktuális epochának megfelelően. /Testséma/

Megismerték, elsajátították a matematikai mérés feladatok adásával történő elvégzését, az ellenőrzés és értékelés szempontjait.

A tanév foglalkozásainak témái:

Október 12. – Testséma ismeret, testtudat kialakítása, elmélyítése

November 9. – Tapasztalatok átadása, megbeszélése

Január 11. – Tapasztalatszerzés különböző tárgyakról, azok tulajdonságairól,

 számlálás

Február 8. – Kiterjedések síkban

Március 8. – Interaktív tábla használatának gyakorlása. Informatikai felületről

 anyaggyűjtés.

Április 12. – Halmazképzés, számosság

Május 10. – Összegzése az adott nevelési évben szerzett tapasztalatoknak,

 észrevételeknek.

– Javaslatok a következő nevelési év témáira.

Szombathely, 2021. június 8.

Simon-Németh Kinga

Munkaközösség vezető

****

**Környezetismeret munkaközösség éves beszámolója**

**2020/2021. nevelési év**

Készítette: Baranyainé Péter Tímea

 munkaközösség vezető

A munkaközösség célja:

* A sokszínű módszer és eszköztár megláttatása, beépítése a mindennapi gyakorlatba.
* Egymás munkájának megismerése, támogatása.
* Tapasztalatok gyűjtése, átadása.
* Tevékenységek tervező és elemző munkájának korszerűsítése, bővítése.
* Új módszerek, lehetőségek keresése, kibontakoztatása, hatékonyság növelése.

A munkaközösség feladata:

* A témák megtervezése és a komplex gyakorlati megvalósításának kidolgozása - a gyermekek életkorának megfelelően a mindennapi tevékenységekbe ágyazottan.
* Ismeretek, készségek megújítása, bővítése, fejlesztése.
* Játékgyűjteményünk átválogatása, bővítése, újítások bevezetése.
* Környezettudatos szemléletmód alakítását célzó fejlesztőjátékok megosztása és áramoltatása a csoportok között.

Az idei nevelési évben a munkaközösség tagjainak bevonásával - a pedagógiai programmal összhangban - elemeztük a környezet epochák témáit. A munkaközösség tagjaival egyöntetűen úgy döntöttünk, hogy a változásokhoz igazodva módosítjuk a korábbi epochák témaköreit. A csoportnaplóban egységesítettük a feladatokat, célokat, eszközöket. Eredményesen növeltük pedagógiai tevékenységünk hatékonyságát. Módszertani tapasztalataink alapján ötletbörzét tartottunk, melynek hatására új feladatlaptervek készültek. Közösen válogatott képek, korcsoportonkénti differenciált kérdések alapján új éves mérési lapot készítettünk elő. A tanulási nehézséggel küzdő és a tehetséges gyermekek fejlesztésével, egyéni differenciálásával kapcsolatban különböző ötleteket vetettünk fel. Gyakornok kollégáinkat segítettük az epochák témaköreiben történő eligazodásban és ezek gyakorlati alkalmazásában. Megbeszéltük azt is, melyek azok a területek, melyek a kollégák számára nehézséget okoznak, nehezebben feldolgozhatók. Mindehhez egymásnak tanácsokat adtunk, megosztottuk egymással jógyakorlatainkat. Megbeszéltük, milyen változatos módszereket tudunk beépíteni mindennapi tevékenységünkbe. Különös figyelmet fordítottunk a környezettudatos szemléletmód kialakítását célzó fejlesztő játékok egymás közötti megosztására, áramoltatására a csoportok között. A munkaközösség tagjai nagyon együttműködően, hatékonyan, egymást támogatva vettek részt a foglalkozásokon. Úgy érzem, hogy a mögöttünk álló időszak egyértelműen ösztönözni fog mindenkit a megújulásra

Szombathely, 2021. június 15.

Baranyainé Péter Tímea

munkaközösség vezető

****

**Logopédiai munka értékelése**

**2020/2021. nevelési év**

 Készítette: Vörös Andrea és Somogyi-Perger Zita

 logopédusok

Az előző tanév júniusában a járványügyi helyzet miatt nem volt lehetőség az 5. életévüket betöltött, iskolába induló gyerekek szűrésének megkezdésére, ezért 2020 szeptemberében valósult meg valamennyi 5. életévét 2020. szeptember 1-jéig betöltő gyermek (42 fő) szűrése, a „maradó nagycsoportos” gyerekek (16 fő) kontrollvizsgálata, valamint a 3 éves óvodások (39 fő) nyelvfejlődési szűrését célzó szülői kérdőív kiértékelése.

A tanév elején végzett szűrés alkalmával az iskolába induló (5. életévüket betöltött) 42 gyerek között 29 olyan gyermek volt, akinek bizonyos hangjai, hangzócsoportjai torzak voltak, vagy hangzócsere jellemezte beszédüket. Közülük októbertől 15 gyermek részesült logopédiai ellátásban.

Rajtuk kívül 5 fő „maradó nagycsoportos” gyermek vett részt fejlesztésben.

A 3 évesek közül 1 gyermek beszédállapota igényelt logopédiai beavatkozást.

Beszédállapotára való tekintettel 2 fő középső csoportos gyermek kapott még logopédiai ellátást. Február 8-áig összesen 16 gyermek vett részt heti 2 alkalommal, 7 gyermek pedig heti 1 alkalommal logopédiai foglalkozásokon, ahol az artikulációs hibák, anyanyelvi képességek javításán túl egyéb részképességek játékos fejlesztésére is sor került.

Ellátásuk heti 10 órában történt. A fejlesztéseken túl több alkalommal került sor szülői konzultációra, tanácsadásra is telefonon, ill. e-mailben.

2021. február 8-ától, az új logopédus kolléganő érkezésével, az ellátás átszervezésére került sor. Ettől az időponttól 4 csoport (Zöld, Piros, Fehér és Narancs csoport) logopédiai ellátását biztosítom, változatlanul heti 10 órában. A felszabaduló helyekre új gyerekeket tudtam felvenni, illetve valamennyi gyerek számára biztosítottá vált a heti 2-szeri ellátás.

Az ellátott gyerekek száma febr. 8-tól: „maradó nagycsoportosok”: 5 fő, nagycsoportosok: 10 fő, középső csoportos: 2 fő, kiscsoportos: 2 fő, összesen: 19 fő.

Március 8-tól részben e-mailben küldött gyakorlóanyagokkal (9 fő), részben Google Meet felületen tartott online órákkal (5 fő) valósultak meg a logopédiai foglalkozások. 2 gyermek szülei nem igényelték a fejlesztést, 3 gyermek szülei pedig nem jeleztek vissza az ellátással kapcsolatban. Fontos, hogy ebben az évben volt lehetőség arra, hogy az online időszak után ismét találkozhassunk a gyerekekkel, így van visszajelzés a 9 online hét történéseiről. Függetlenül attól, hogy a fejlesztés e-mailben küldött anyaggal, vagy a Meet felületen valósult-e meg, fejlődés, előrelépés elsősorban azoknál a gyerekeknél történt, ahol a szülő gyakorolt a gyermekkel, figyelmet, időt, energiát fordított a játékos feladatok, fejlesztő gyakorlatok megoldására, többszöri gyakorlására.

A tanév során 3 gyermeket küldtünk szakértői vizsgálatra a beszédfejlődés jelentős elmaradása, zavara miatt. Vizsgálati anyagaik a napokban érkeztek, illetve vizsgálatuk folyamatban van.

Nagyban segíti munkámat, hogy az óvodapedagógusok folyamatosan keresnek kéréseikkel, kérdéseikkel egy-egy gyermek beszédfejlődésének megítélésével kapcsolatban. Sajnos a 3 éves korban kitöltött szülői kérdőív nem mindig tükrözi reálisan a gyerekek beszédállapotát, nyelvi fejlettségét. Ezért nagyon fontosak az óvodapedagógusok jelzései, hiszen ezek teszik lehetővé, hogy ne csak 5 éves korban, az iskolakezdést megelőző logopédiai szűrés alkalmával kerüljenek felszínre olyan beszédproblémák, melyeknek orvoslására már kevés és késői az 5 éves korban megkezdett logopédiai intervenció.

Szombathely, 2021. június 13.

Vörös Andrea

logopédus

Somogyi-Perger Zita

2021. február 1-től foglalkozom a gyermekekkel heti 8 órában a Lila, Kék és Sárga csoportokban. Az ellátás gyakorisága a jogszabálynak megfelelő, heti 2 órát kap minden nagycsoportos. Az ellátás formája kiscsoportos, maximum 4 főből állnak a logopédiai csoportok.

Ellátottak száma:

Lila csoport: 4 fő, Kék csoport: 5 fő, Sárga csoport: 3 fő, Összesen: 12 fő

**Beszédhibák típusai a 2020/2021. nevelési évben**

|  |  |  |  |
| --- | --- | --- | --- |
| Beszédhibás | Pöszeség |  |  |
| általános | részleges | Egyéb: Diszgrammatizmus | **Összesen** |
| Óvodáskorú | 3 | 8 | 1 | **12** |
| **Minősítések a 2020/2021. nevelési évben** |
|  Tünetmentes |  | 2 |  | 2 |
| Lényegesen javult | 1 | 4 | 1 | 6 |
| Részben javult | 1 | 2 |  | 3 |
| Keveset javult |  |  |  |  |
| Nem javult |  |  |  |  |
| Nem minősíthető | 1\* |  |  | 1 |
| **Összesen** | 3 | 8 | 1 | **12** |

*\*Az online oktatás idején nem voltak elérhetőek, ezt követően nem járt óvodába.*

A logopédiai foglalkoztató mérete, berendezése, csendes környezete ideális a terápiához. A helyi nyomtatási lehetőség nagy segítség abban az esetben, ha a gyermekeknek nincs (kérésre sem szerzi be a szülő) a terápiához szükséges logopédiai munkafüzete, így ennek hiányában is haladhatunk a fejlesztésben, mert rendelkezésünkre áll a szükséges képanyag.

Online oktatás tapasztalatai:

Az online átálláshoz minden szükséges információt – szülők elérhetőségei – időben megkaptam az óvodától.

Az általam ellátott 12 főből 4 gyermek heti rendszerességgel online kontakt órákon vett részt (Google Meet), 7 gyermek e-mailben kapta az otthoni gyakorláshoz a logopédiai feladatokat (Wordwall, Okos Doboz, Tankockák stb.), 1 szülő nem volt elérhető többszöri próbálkozás ellenére sem.

Azok a gyerekek fejlődtek ezen idő alatt leginkább, akik kontakt órákon vettek részt. Persze a személyes találkozás a legmegfelelőbb a hangjavításhoz, nem válthatja ki teljes egészében az online tanóra, még kevésbé az e-mailben küldött tananyag. Ezekre tekintettel az 5 éves kori vizsgálatok kezdését kitoltuk, inkább terápiás órákat adtunk a leendő iskolakezdők érdekében, hogy amennyire lehetséges, pótoljuk a kiesett személyes találkozásokat. A szűrések zömét szeptemberben végezzük.

A járványügyi előírások végett kevesebb lehetőség volt a szülőkkel történő konzultációra, kapcsolattartásra.

Kőszeg, 2021. június 17.

Somogyi-Perger Zita

logopédus

****

**Az óvodavezető helyettes éves munkatervének értékelése**

**2020/2021. nevelési év**

 Készítette: Németh Orsolya

óvodavezető helyettes

Ötödik éve végzem óvodavezető helyettesként a helyettesi feladatokat. Az évben rám háruló feladatokat az éves munkatervben leírtak alapján végeztem.

A 2020/21–es nevelési évben is több új kolléga került intézményünkbe. Kettő kolléganőnk gyermeki örömöknek nézett elébe és egy kolléganőnk veszélyeztetett terhes lett, a karbantartói állásra is új embert vettünk fel.

Az új kollégáknak természetesen újak voltak az elvárások (pontos munkába érkezés ellenőrzése, tisztasági ellenőrzés…stb.) nekik meg kellett szokni a közösségünkben alkalmazott elvárásokat, ellenőrzéseket, óvodánk szokás szabály rendszerét, ebben igyekeztünk őket segíteni.

A tanév során a pedagógiai asszisztensekkel és a pedagógiai munkát segítő dajkákkal a munkaértekezleten beszéltük meg a munkakörükkel kapcsolatos feladataikat, és a tanévben esedékes teendőket.

Munkájuk ellátása közben, minden esetben pontosan be kell tartaniuk a baleset és munkavédelmi előírásokat:

* tisztítószerek használata és helyes tárolása
* takarítás során betartandó balesetvédelmi szabályok
* elektromos berendezések, eszközök használata
* szerszámok, eszközök használata és tárolása

Tájékoztatva lettek az éves ellenőrzés rendjéről, melyben ügyeltünk ezeknek az előírásoknak a fokozott betartására.

Féléves értekezleten ismételten felhívtam a figyelmet a táppénz- és a szabadságjelentés határidejének pontos betartásáról, valamint a ránk váró feladatokról (óvodai rendezvények, egyéb szervezési feladatok, felújítási munkákkal kapcsolatos teendők).

**Havonként ismétlődő feladataim a tanév során:**

* Táppénz és szabadságjelentés elkészítése, KIRA-ba határidőre való leadása
* Az éves ellenőrzési tervbe meghatározottak szerinti ellenőrzések megtétele és dokumentálása
* Szabadságok nyilvántartása
* Munkaidő pontos betartásának ellenőrzése

**Időszakonkénti feladataim a nevelési év folyamán:**

* Az éves leltározási feladatok elkészítése és lebonyolítása
* Selejtezések előkészítése, lebonyolítása
* Helyettesítések megszervezése (szükség esetén)
* Nyári szabadságterv elkészítése – június-
* Óvodai ünnepségek, programok koordinálása, lebonyolítása
* Az egészségügyi feladatok ellenőrzése

Az idei évben is ismétlődött a tavalyi rendkívüli vírushelyzet. A koronavírus léte miatt óvodánk nem zárt be, folyamatosan nyitva volt, de a gyermeklétszám lecsökkent, a gyermekek szülei távolmaradási kérelem benyújtásával igazolhatták gyermekük hiányzását. A kollégák váltott munkarendjét el kellett készíteni, a részarányos szabadságokat ki kellett venni.

A nyári szabadság tervezetet elkészítettük a fenntartó által elrendeltek szerint /az óvoda négy hétre bezár 2021. július 26-tól augusztus 20-ig /

Szombathely, 2021. június 16.

Németh Orsolya

óvodavezető helyettes

****

**Önértékelési csoport**

**éves értékelése**

**2020/2021. nevelési év**

Készítette: Somogyiné Komora Gabriella

Önértékelési csoport nevében

**Az önértékelési csoport céljai voltak:**

* Az óvoda szabályozódokumentumainak (SZMSZ és mellékletei, PP, Házirend, Önértékelési Program) egységes értelmezése, gyakorlati megvalósítása
* A szervezet szakmai színvonalának további erősítése

**A munkaközösség feladatai végrehajtásért felelős tagok:**

* Baranyainé Péter Tímea, Schäffer Renáta, adatrögzítés
* Németh Orsolya, interjúk
* Simon-Németh Kinga, dokumentumelemzések, csoportlátogatások
* Somogyiné Komora Gabriella, kérdőívek, dokumentumelemzések

**A célok elérését támogató kiemelt feladataink voltak:**

* Az önértékelés, a külső szakmai ellenőrzés és a pedagógusok előmeneteli rendszerének alapját képező minősítési rendszer bevezetéséből adódó feladatok ellátása → a szakmai színvonal mérhető emelése
* Az intézményvezetés felelőssége volt:
	+ a nevelőtestület felkészítése a tanfelügyeleti ellenőrzésekre és minősítésekre, ennek érdekében az intézményi önértékelés jogkövető megszervezése
	+ tevékenységlátogatási, dokumentumellenőrzési gyakorlatunk további finomítása, szükség szerinti fejlesztése
	+ a szükséges szervezési, személyi és tárgyi feltételek biztosítása.

**Az Önértékelési csoport kiemelt feladatai voltak:**

* bevezetésre kerülő – 15 kollégát érintő – pedagógus önértékelés lebonyolításában az értékelési támogató csoport vezetésében kitüntetett szerepvállalás
* az intézményi önértékelési éves terv elkészítése
* a vonatkozó törvények és jogszabályok tanulmányozása, közös értelmezése
* az intézmény működését szabályozó dokumentumai (PP, SZMSZ és mellékletei, Házirend, Önértékelési Program) szerinti működés folyamatos nyomon követése, a szükséges korrekciós javaslatok megtétele
* a pedagógiai portfólió elkészítéséhez és védéséhez – igény szerint – tudásmegosztással történő segítségnyújtás.

**Az Önértékelési csoport feladata volt:**

* az intézményi elvárásrendszer meghatározása, szükség szerinti aktualizálása;
* az adatgyűjtéshez szükséges mérőeszközök (kérdőívek, interjúk) kiegészítése, összeállítása;
* a munkaterv részét képező éves önértékelési terv elkészítése;
* az aktuálisan érintett kollégák és szülők tájékoztatása;
* az értékelésbe bevont kollégák felkészítése, feladatmegosztása;
* az OH önértékelést támogató informatikai felületének kezelésében való segítségnyújtás

A 2020-2021-es nevelési évben, az önértékelésben résztvevő kollégák:

* Bíró Andrea (2021. január)
* Őr Marianna (2021. április)
* Kovács Etelka (2021. június)
* Ganzerné Dávid Gabriella (2021. június)
* Az önértékelések a törvényi előírásoknak és időpontoknak megfelelően lezajlottak.

Szombathely, 2021. június 22.

Somogyiné Komora Gabriella

önértékelési csoport